
RAPORT DE SPECIALITATE
privind revizuirea prețurilor stabilite prin HCLTM nr.531/24.10.2018 aferente activităţilor de reparaţii şi întreţinere a a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii

Având în vedere Expunerea de motive nr. SC2019 -                                  a Primarului Municipiului Timișoara și Proiectul de Hotărâre privind revizuirea prețurilor stabilite prin HCLTM nr.531/24.10.2018 aferente activităţilor de reparaţii şi întreţinere a a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii; 


Facem următoarele precizări:


Consiliul Local al Municipiului Timişoara, prin Hotărârea nr. 104/31.03.2017, a aprobat atribuirea contractului pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii, către SC Drumuri Municipale Timişoara SA, în temeiul art. 31 din Legea nr. 98/2016.

Prin aceeaşi hotărâre, mai sus amintită, s-a aprobat: 
- Caietul de sarcini pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii; 
- preţurile ce urmează a fi practicate pentru fiecare categorie de lucrări în parte; 
- contractul pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii.
Prin Hotărârea nr. 142/24.04.2017 au fost aprobate cheltuielile indirecte şi profitul pentru preţurile aprobate prin Hotărârea Consiliului Local al Municipiului Timişoara nr. 104/31.03.2017.

În urma modificărilor legislative conform H.G. nr. 846/29.11.2017, respectiv O.U.G. nr. 79/08.11.2017 pentru modificarea și completarea Legii nr.227/2015 privind Codul Fiscal, prin HCLTM nr. 11/30.01.2018 au fost actualizate preţurile stabilite prin Hotărârea Consiliului Local al Municipiului Timişoara nr. 104/31.03.2017.

Conform articolului 4.2(2) din contractul nr. SC2018 – 10724/02.05.2017 ”Revizuirea preţurilor unitare la principalele materiale se va efectua anual, după finalizarea procedurilor de achiziţie inițiate de către executant, şi vor fi supuse aprobării Consiliului Local al Municipiului Timişoara”. Astfel prin HCLTM 531/24.10.2018 au fost actualizate prețurile aprobate prin HCLTM nr.11/30.01.2018. 


Conform O.U.G. nr.114/28.12.2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, salariul de bază minim brut pe țară garantat în plată se stabilește la suma de 3.000 lei lunar. Totodată conform aceleași O.U.G. nr.114/28.12.2018, cota contribuției asiguratorii pentru muncă, în cazul angajatorilor care desfășoară activități în sectorul construcții, se reduce de la valoarea de 2,25% la valoarea de 0,3375%. 
Prin adresa cu nr. 908/07.02.2019, înregistrată la Primăria Municipiului Timișoara cu nr. RE2019-000294/07.02.2019, SC Drumuri Municipale Timişoara SA înaintează Devizul ofertă actualizat conform modificărilor legislative pentru lucrările de reparații și întreținere și justificarea privind modificarea tarifului mediu pe oră.

Ţinând cont de cele mai sus prezentate vă înaintăm spre analiză și aprobare:

- solicitarea S.C. Drumuri Municipale S.A. nr. 908/07.02.2019 înregistrată la Primăria Municipiului Timișoara cu nr. RE2019-000294/07.02.2019
- Devizul ofertă actualizat pentru preţurile aferente contractului pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii, atribuit către SC Drumuri Municipale Timişoara SA, în temeiul art. 31 din Legea nr. 98/2016 şi aprobate prin art. 3 din HCLMT nr. 104/31.03.2017
- încheierea unui act adițional la contractul nr. SC2017 – 10724/02.05.2017 pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii.

